Document ID: 31986R4058

Reference:
EUR-Lex - 31986R4058 - FI
Avis juridique important
|
31986R4058
Neuvoston asetus (ETY) N:o 4058/86, annettu 22 päivänä joulukuuta 1986, yhteensovitetusta toiminnasta vapaan valtameriliikenteeseen pääsyn turvaamiseksi
Virallinen lehti nro L 378 , 31/12/1986 s. 0021 - 0023 Suomenk. erityispainos Alue 7 Nide 3 s. 0148  Ruotsink. erityispainos Alue 7 Nide 3 s. 0148
NEUVOSTON ASETUS (ETY) N:o 4058/86,annettu 22 päivänä joulukuuta 1986,yhteensovitetusta toiminnasta vapaan valtameriliikenteeseen pääsyn turvaamiseksiEUROOPAN YHTEISÖJEN NEUVOSTO, jokaottaa huomioon Euroopan talousyhteisön perustamissopimuksen ja erityisesti sen 84 artiklan 2 kohdan,ottaa huomioon komission laatiman asetusluonnoksen,ottaa huomioon Euroopan parlamentin lausunnon (),ottaa huomioon talous- ja sosiaalikomitean lausunnon (),sekä katsoo, ettäyhä useammat maat turvautuvat lainsäädäntöön, yksipuolisiin hallinnollisiin toimenpiteisiin tai muiden maiden kanssa tehtyihin kahdenvälisiin sopimuksiin kauppalaivastojensa suojelemiseksi,eräät maat ovat toteuttamillaan toimenpiteillä tai noudattamillaan menettelytavoilla vääristäneet meriliikenteen alaan kuuluvassa kaupankäynnissä yhteisön yhden tai useamman jäsenvaltion kanssa sitä tapaa, jolla rehellisen ja vapaan kilpailun periaatetta tulisi soveltaa,linjakonferenssien käyttäytymissääntöjä koskeva Yhdistyneiden Kansakuntien yleissopimus, joka tuli voimaan 6 päivänä lokakuuta 1983, antaa linjaliikenteessä tiettyjä oikeuksia meriliikenteen harjoittajille, jotka ovat poolia käyttävän konferenssin jäseniä,kolmannet maat, jotka ovat mainitun yleissopimuksen sopimuspuolia tai jotka ovat allekirjoittaneet yleissopimuksen, tulkitsevat lisääntyvässä määrin sopimuksen määräyksiä siten, että yleissopimuksen mukaiset oikeudet koskevat myös niiden liikenteenharjoittajia sekä linjaliikenteessä että hakurahtiliikenteessä yhteisön liikenteenharjoittajien tai muiden OECD-maiden liikenteenharjoittajien vahingoksi riippumatta siitä, ovatko nämä konferenssin jäseniä vai eivät,irtolastiliikenteessä kolmannet maat pyrkivät yhä enemmän rajoittamaan mahdollisuuksia osallistua irtolastiliikenteeseen, mikä on vakava uhka irtolastiliikenteessä laajalti vallitsevalle vapaalle kilpailuympäristölle; jäsenvaltiot sitoutuvat siihen, että vapaa kilpailuympäristö on kuivan ja nestemäisen irtolastin kuljetusten olennainen piirre, ja ovat vakuuttuneita siitä, että lastinjaon toteuttaminen irtolastiliikenteessä vaikuttaa vakavasti kaikkien maiden kauppaetuihin lisäämällä merkittävästi kuljetuskustannuksia,se, että mahdollisuuksia osallistua irtolastiliikenteeseen rajoitettaisiin, vaikuttaisi haitallisesti jäsenvaltioiden kauppalaivastoihin ja lisäisi merkittävästi irtolastin kuljetuskustannuksia, mikä vaikuttaisi vakavasti yhteisön kauppaetuihin,yhteisölle olisi annettava mahdollisuus huolehtia jäsenvaltioiden yhteensovitetusta toiminnasta, jos lastiosuuksien varaaminen kolmansien maiden meriliikenteen harjoittajille vaikuttaa haitallisesti jäsenvaltioiden kauppalaivastojen kilpailuasemaan tai jäsenvaltioiden kauppaetuihin taikka jos jokin kansainvälinen sopimus sitä edellyttää,neuvoston päätöksessä 77/587/ETY () määrätään muun muassa neuvotteluista, jotka koskevat jäsenvaltioiden ja kolmansien maiden välisissä suhteissa meriliikenteen alalla tapahtuneen kehityksen eri näkökohtia,neuvoston päätöksessä 83/573/ETY () määrätään muun muassa jäsenvaltioiden yhteisestä toiminnasta vastatoimenpiteissä, joita ne voivat kohdistaa kolmansiin maihin, sekä mahdollisuudesta päättää, että jäsenvaltiot soveltavat yhteisesti sellaisia tarkoituksenmukaisia vastatoimenpiteitä, jotka ovat osa niiden kansallista lainsäädäntöä, jaon tarpeen kehittää ja täydentää näissä päätöksissä määrättyjä mekanismeja, jotta tietyissä tilanteissa voidaan huolehtia jäsenvaltioiden yhteensovitetusta toiminnasta jäsenvaltion tai jäsenvaltioiden pyynnöstä taikka kansainvälisen sopimuksen perusteella,ON ANTANUT TÄMÄN ASETUKSEN:1 artikla Tässä asetuksessa säädettyä menettelyä sovelletaan, jos jokin kolmannen maan tai sen edustajien toimenpide rajoittaa tai uhkaa rajoittaa jäsenvaltioiden meriliikenteen harjoittajien tai jäsenvaltiossa sen lainsäädännön mukaisesti rekisteröityjen alusten vapaata mahdollisuutta osallistua:- linjaliikenteeseen, jota käyttäytymissäännöt koskevat, jollei toimenpidettä ole toteutettu linjakonferenssien käyttäytymissääntöjä koskevan Yhdistyneiden Kansakuntien yleissopimuksen mukaisesti;- linjaliikenteeseen, jota käyttäytymissäännöt eivät koske;- irtolastiliikenteeseen tai muuhun hakurahtiliikenteeseen;- henkilöliikenteeseen;- liikenteeseen, jossa henkilöitä tai tavaroita kuljetetaan rannikon edustalla oleviin laitteistoihin tai niiden välillä.Tämä menettely ei rajoita yhteisölle tai sen jäsenvaltioille kansainvälisen oikeuden mukaan kuuluvia velvoitteita.2 artikla Tässä asetuksessa:- "kansallisella meriliikenteen harjoittajalla" tarkoitetaan kolmannen maan meriliikenteen harjoittajaa, joka liikennöi oman maansa ja yhden tai useamman jäsenvaltion välillä;- "ulkopuolisella meriliikenteen harjoittajalla" tarkoitetaan kolmannen maan meriliikenteen harjoittajaa, joka liikennöi jonkin muun kolmannen maan ja yhden tai useamman jäsenvaltion välillä.3 artikla Yhteensovitettuun toimintaan voidaan ryhtyä jäsenvaltion pyynnöstä.Pyyntö tehdään komissiolle; komissio esittää tarkoituksenmukaiset suositukset tai tekee tarkoituksenmukaiset ehdotukset neuvostolle neljän viikon kuluessa.Neuvosto voi perustamissopimuksen 84 artiklan 2 kohdassa määrättyä äänestysmenettelyä noudattaen päättää 4 artiklassa tarkoitetusta yhteensovitetusta toiminnasta.Yhteensovitetusta toiminnasta päättäessään neuvosto ottaa aiheellisella tavalla huomioon myös ulkomaankauppapoliittiset näkökohdat sekä asianomaisten jäsenvaltioiden satamaedut ja meriliikennepoliittiset näkökohdat.4 artikla 1. Yhteensovitettua toimintaa voivat olla:a) asianomaisiin kolmansiin maihin kohdistuvat diplomaattiset toimenpiteet erityisesti tapauksissa, joissa kolmansien maiden toimenpiteet uhkaavat rajoittaa mahdollisuuksia osallistua liikenteeseen;b) asianomaisten kolmansien maiden meriliikenteen harjoittajaan tai harjoittajiin taikka näiden maiden toteuttamista toimenpiteistä hyötyvien muiden maiden meriliikenteen harjoittajaan tai harjoittajiin kohdistetut vastatoimenpiteet riippumatta siitä, harjoittavatko ne yhteisön liikennettä kansallisina vai ulkopuolisina meriliikenteen harjoittajina.Vastatoimenpiteinä voi olla jokin seuraavista sellaisenaan tai jotkin seuraavista yhdessä:i) rahdin lastaamisen, kuljettamisen tai purkamisen saattaminen luvanvaraiseksi; lupaan voidaan liittää ehtoja tai velvoitteita;ii) kiintiön toteuttaminen;iii) verojen tai maksujen määrääminen.2. Diplomaattiset toimenpiteet toteutetaan ennen vastatoimenpiteitä.Nämä vastatoimenpiteet eivät rajoita Euroopan yhteisön tai sen jäsenvaltioiden kansainvälisen oikeuden mukaisia velvoitteita, niissä otetaan huomioon kaikki asianomaiset edut, eivätkä ne saa suoraan tai välillisesti johtaa yhteisön sisäisen liikenteen vinoutumiseen.5 artikla 1. Päättäessään jostakin tai joistakin 4 artiklan 1 kohdan b alakohdassa tarkoitetuista vastatoimenpiteistä neuvosto antaa tarpeen mukaan tiedot:a) siitä kehityksestä, jonka vuoksi vastatoimenpiteet ovat perusteltuja;b) siitä liikenteestä, jota vastatoimenpiteet koskevat, tai niistä satamista, joita vastatoimenpiteet koskevat;c) sen kolmannen maan lipusta tai meriliikenteen harjoittajasta, jonka lastinvaraustoimenpiteet rajoittavat vapaata mahdollisuutta osallistua liikenteeseen kyseisellä merenkulkualueella;d) siitä rahdin enimmäismäärästä (prosenttiosuutena, tonneina, kontteina) tai arvosta, joka voidaan lastata tai purkaa jäsenvaltioiden satamissa;e) jäsenvaltioiden satamiin tai satamista suuntautuvien purjehduskertojen enimmäismäärästä;f) kannettavien verojen ja maksujen määrästä tai prosenttiosuudesta ja perusteesta sekä niiden perimistavasta;g) vastatoimenpiteiden kestosta.2. Jos jäsenvaltion kansallisessa lainsäädännössä ei ole säännöksiä 1 kohdassa tarkoitetuista vastatoimenpiteistä, jäsenvaltio voi toteuttaa vastatoimenpiteitä tämän asetuksen nojalla 3 artiklan 3 kohdassa tarkoitetun neuvoston päätöksen mukaisesti.6 artikla 1. Jos neuvosto ei ole hyväksynyt ehdotusta yhteensovitetuksi toiminnaksi kahden kuukauden määräajassa, jäsenvaltiot voivat, jos tilanne vaatii, soveltaa kansallisia toimenpiteitä yksipuolisesti tai ryhmänä.2. Jäsenvaltiot voivat kuitenkin kiireellisissä tapauksissa myös 1 kohdassa mainitun määräajan kuluessa yksipuolisesti tai ryhmänä toteuttaa tarvittavia kansallisia toimenpiteitä väliaikaisina.3. Tämän artiklan nojalla toteutetut kansalliset toimenpiteet annetaan välittömästi komission ja muiden jäsenvaltioiden tiedoksi.7 artikla Sinä aikana, jona vastatoimenpiteitä sovelletaan, jäsenvaltiot ja komissio neuvottelevat keskenään päätöksessä 77/587/ETY määrättyä neuvottelumenettelyä noudattaen joka kolmas kuukausi tai tarpeen vaatiessa aikaisemmin keskustellakseen voimassa olevien vastatoimenpiteiden vaikutuksista.8 artikla Tässä asetuksessa säädettyä menettelyä voidaan noudattaa, jos jokin kolmannen maan tai sen edustajan toimenpide rajoittaa tai uhkaa rajoittaa toisen OECD-maan meriliikenteen harjoittajien mahdollisuuksia osallistua liikenteeseen ja tämä maa ja yhteisö ovat vastavuoroisuuden perusteella sopineet yhteensovitetusta vastustuksesta niitä tapauksia varten, joissa mahdollisuuksia osallistua rahtiosuuksiin rajoitetaan.Tämä maa voi esittää yhteensovitettua toimintaa koskevan pyynnön ja liittyä tällaiseen toimintaan tämän asetuksen mukaisesti.9 artikla Tämä asetus tulee voimaan 1 päivänä heinäkuuta 1987.Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.Tehty Brysselissä 22 päivänä joulukuuta 1986.Neuvoston puolestaPuheenjohtajaG. SHAW() EYVL N:o C 255, 15.10.1986, s. 169() EYVL N:o C 344, 31.12.1985, s. 31() EYVL N:o L 239, 17.9.1977, s. 23() EYVL N:o L 332, 28.11.1983, s. 37

Summary:
Meriliikenne – palvelujen tarjonta, kilpailu, kohtuuton hinnoittelu ja valtameriliikenteen pääsy
Meriliikenne – palvelujen tarjonta, kilpailu, kohtuuton hinnoittelu ja valtameriliikenteen pääsy
TIIVISTELMÄ ASIAKIRJASTA:
Asetus (ETY) N:o 4055/86 palvelujen tarjoamisen vapauden periaatteen soveltamisesta jäsenvaltioiden ja kolmansien maiden väliseen meriliikenteeseen
Asetus (ETY) N:o 4057/86 kohtuuttomasta hinnoittelusta meriliikenteessä
Asetus (ETY) N:o 4058/86 yhteensovitetusta toiminnasta vapaan valtameriliikenteen pääsyn turvaamiseksi
Asetus (EY) N:o 1/2003 perustamissopimuksen 81 ja 82 artiklassa vahvistettujen kilpailusääntöjen täytäntöönpanosta
Asetus (EY) N:o 246/2009 perustamissopimuksen 81 artiklan 3 kohdan soveltamisesta linjaliikennettä harjoittavien varustamoiden sopimuksiin, päätöksiin ja yhdenmukaistettuihin menettelytapoihin (konsortiot)
Asetus (EY) N:o 906/2009 perustamissopimuksen 81 artiklan 3 kohdan soveltamisesta linjaliikennettä harjoittavien varustamoiden sopimuksiin, päätöksiin ja yhdenmukaistettuihin menettelytapoihin (konsortiot)
ASETUSTEN TARKOITUS
              
Asetuksilla pyritään järjestämään meriliikennettä EU:n lainsäännön perusperiaatteiden mukaisesti, jotta voidaan mahdollistaa palvelujen tarjoaminen, kilpailu ja vapaa pääsy markkinoille meriliikenteessä.
TÄRKEIMMÄT KOHDAT
Palvelujen tarjoamisen vapaus
Asetus N:o 4055/86:
Asetuksella myönnetään EU-maiden kansalaisille (sekä EU:n ulkopuolisille varustamoille, joiden käyttämät alukset on rekisteröity EU-maassa ja joiden aluksissa EU:n kansalaisilla on määräysvalta) oikeus kuljettaa matkustajia tai tavaroita meritse jonkin EU-maan sataman ja jonkin toisen EU-maan sataman tai rannikon edustalla sijaitsevan laitteiston välillä.
Asetuksessa edellytetään kaikkien sellaisten kansallisten rajoitusten, joissa varataan tavaroiden kuljettaminen kansallisen lipun alla purjehtiville aluksille, poistamista asteittain tai mukauttamista ja estetään uusien rajoitusten toteuttaminen.
Asetuksessa määritetään menettely sellaisille tapauksille, joissa EU-maan varustamolla ei ole todellista mahdollisuutta kuljettaa tavaroita tiettyyn EU:n ulkopuoliseen maahan tai tietystä EU:n ulkopuolisesta maasta.
Asetuksessa ulotetaan asetuksen edut koskemaan EU:hun sijoittautuneita EU:n ulkopuolisten maiden kansalaisia.
Asetuksessa N:o 3577/92/ETY käsitellään palvelujen tarjoamisen vapautta EU-maiden välisessä meriliikenteessä (”meriliikenteen kabotaasi”*).
Epäterve hinnoittelu meriliikenteessä
Asetus N:o 4057/86:
Asetuksella valtuutetaan EU perimään korjaustulleja, jotta voidaan suojella EU-maiden laivanvarustajia EU:n ulkopuolisten laivanvarustajien epäterveiltä hinnoittelukäytännöiltä. Korjaustulleja voidaan periä, mikäli suoritetussa tutkinnassa käy ilmi, että epäterve hinnoittelu on aiheuttanut vahinkoa ja että EU:n etu edellyttää toimenpiteisiin ryhtymistä.
Asetuksessa määritetään vahinkoa koskevaan tarkasteluun liittyvät asiaankuuluvat tekijät tai huomioitavat indikaattorit, kuten laivanvarustajan markkinaosuuden tai tuottojen pieneneminen tai vaikutus työllisyyteen.
Asetuksessa määritetään menettely kanteluille, kuulemisille ja myöhemmille tutkimuksille.
Vapaa valtamerikaupan pääsy
Asetus N:o 4058/86:
Asetuksessa säädettyä menettelyä noudatetaan, jos jokin EU:n ulkopuolisen maan tai sen edustajan toimenpide rajoittaa EU-maiden meriliikenteen harjoittajien tai EU-maassa rekisteröityjen alusten vapaata mahdollisuutta osallistua linjaliikenteeseen, irtolastiliikenteeseen tai muuhun hakurahtiliikenteeseen (jollei toimenpidettä ole toteutettu linjakonferenssien sääntöjä koskevan Yhdistyneiden kansakuntien yleissopimuksen mukaisesti).
Asetus mahdollistaa EU:n yhteensovitettuun toimintaan ryhtymisen EU-maan Euroopan komissiolle tekemän pyynnön jälkeen. Tällaista toimintaa voivat olla EU:n ulkopuolisiin maihin kohdistuvat diplomaattiset toimenpiteet ja asianomaisiin meriliikenteen harjoittajiin kohdistuvat vastatoimenpiteet.
Asetus mahdollistaa vastaavan yhteensovitetun toiminnan, jos sitä pyytää jokin toinen OECD-maa, jonka kanssa on sovittu vastavuoroisuudesta.
Kilpailusäännöt
Asetuksessa (EY) N:o 1/2003 määritetyt EU:n yleiset kilpailusäännöt koskevat myös merikuljetussektoria. Neuvoston asetuksen (EY) N:o 246/2009 mukaisesti komissio voi kuitenkin tehdä poikkeuksia tietyntyyppiselle varustamojen* väliselle yhteistyölle (konsortiot*). Komissio on vastaavasti antanut asetuksen (EY) N:o 906/2009, jossa sallitaan nämä poikkeukset, ja jatkanut sen voimassaoloa 25. huhtikuuta 2020 saakka asetuksella (EU) N:o 697/2014.
MISTÄ ALKAEN ASETUKSIA SOVELLETAAN?
Neuvoston asetusta (ETY) N:o 4055/86 on sovellettu 1. tammikuuta 1987 alkaen.
Neuvoston asetuksia (ETY) N:o 4057/86 ja 4058/86 on sovellettu 1. heinäkuuta 1987 alkaen.
Neuvoston asetusta (EY) N:o 1/2003 on sovellettu 1. toukokuuta 2004 alkaen.
Neuvoston asetusta (EY) N:o 246/2009 on sovellettu 14. huhtikuuta 2009 alkaen.
Komission asetusta (EY) N:o 906/2009 on sovellettu 26. huhtikuuta 2010 alkaen.
TAUSTAA
              
Lisätietoja:
”Sisämarkkinat – valtameriliikenteen vapaa pääsy” Euroopan komission verkkosivustolla.
* KESKEISET TERMIT
              
Kabotaasi: yhteen EU-maahan rekisteröity liikenteenharjoittaja harjoittaa kansallista liikennettä toisessa EU-maassa.
Linjaliikenne: tavaroiden kuljetus, joka tapahtuu säännöllisellä tavalla tietyllä reitillä tai tietyillä reiteillä satamien välillä etukäteen ilmoitetuin aikatauluin ja päivämäärin ja joka on myös tilapäisluontoisesti jokaisen kuljetuksen käyttäjän käytettävissä maksua vastaan.
Konsortiot: sopimukset (tai sopimussarjat) kahden tai useamman sellaisen laivoja käyttävän kuljetusyrittäjän välillä, joka tarjoaa kansainvälisiä linjaliikennepalveluita yksinomaan tavarankuljetukseen yhdessä tai useammassa liikenteessä. Niiden tarkoituksena on tarjota yhteinen merikuljetuspalvelu parantamalla palveluja, joita kukin konsortion jäsen tarjoaisi yksinään (ilman konsortiota).
ASIAKIRJAT
            
Neuvoston asetus (ETY) N:o 4055/86, annettu 22 päivänä joulukuuta 1986, palvelujen tarjoamisen vapauden periaatteen soveltamisesta jäsenvaltioiden väliseen meriliikenteeseen sekä jäsenvaltioiden ja kolmansien maiden väliseen meriliikenteeseen (EUVL L 378, 31.12.1986, s. 1–3)
Asetukseen (ETY) N:o 4055/86 tehdyt peräkkäiset muutokset on sisällytetty alkuperäiseen säädökseen. Konsolidoitu toisinto on tarkoitettu ainoastaan dokumentointitarkoituksiin.
Neuvoston asetus (ETY) N:o 4057/86, annettu 22 päivänä joulukuuta 1986, kohtuuttomasta hinnoittelusta meriliikenteessä (EUVL L 378, 31.12.1986, s. 14–20)
Neuvoston asetus (ETY) N:o 4058/86, annettu 22 päivänä joulukuuta 1986, yhteensovitetusta toiminnasta vapaan valtameriliikenteen pääsyn turvaamiseksi (EUVL L 378, 31.12.1986, s. 21–23)
Neuvoston asetus (EY) N:o 1/2003, annettu 16 päivänä joulukuuta 2002, perustamissopimuksen 81 ja 82 artiklassa vahvistettujen kilpailusääntöjen täytäntöönpanosta (EUVL L 1, 4.1.2003, s. 1–25)
Ks. konsolidoitu toisinto.
Neuvoston asetus (EY) N:o 246/2009, annettu 26 päivänä helmikuuta 2009 perustamissopimuksen 81 artiklan 3 kohdan soveltamisesta linjaliikennettä harjoittavien varustamoiden sopimuksiin, päätöksiin ja yhdenmukaistettuihin menettelytapoihin (konsortiot) (Kodifioitu toisinto) (EUVL L 79, 25.3.2009, s. 1–4)
Komission asetus (EY) N:o 906/2009, annettu 28 päivänä syyskuuta 2009, perustamissopimuksen 81 artiklan kohdan 3 soveltamisesta linjaliikennettä harjoittavien varustamoiden sopimuksiin, päätöksiin ja yhdenmukaistettuihin menettelytapoihin (konsortiot) (EUVL L 256, 29.9.2009, s. 31–34)
Ks. konsolidoitu toisinto.
Viimeisin päivitys: 17.10.2016